De la 1 iulie 2018, încă 672.709 persoane juridice sunt obligate să-și facă analize de risc la securitatea fizică pe punctele de lucru, iar costul mediu al unui astfel de serviciu este de 3.000 de euro, reclamă, miercuri, patronii reuniți în Consiliul Național al Întreprinderilor Mici și Mijlocii din Romînia. Antreprenorii care nu realizează aceste analize de risc sunt pasibili de amenzi între 10.000 de lei și 20.000 de lei. UPDATE: Președintele Asociației Naționale a Evaluatorilor de Risc la Securitatea Fizică, colonelul (r) Aurel Catrinoiu, contraziceCNIPMMR și spune că de fapt o analiză de risc costă în jurul a 1.000 de lei, fără implementarea măsurilor de securitate.

Obligațiile sunt prevăzute de Legea nr. 333/2003 privind paza obiectivelor, bunurilor, valorilor şi protecţia persoanelor și de Hotărârea Guvernului nr. 301/2012 pentru aprobarea Normelor metodologice de aplicare a Legii nr. 333/2003.

Sub incidența acestor obligații intră aproape toate firmele și instituțiile publice din România. Firmele înființate înainte de 16 iunie 2012, când a intrat în vigoarea HG-ul, au primit o perioadă de grație care a fost prelungită succesiv de guvernele care s-au perindat la Palatul Victoria. Ultimul termen a fost 1 iulie 2018. Prin urmare, de la această dată sunt pasibile de amenzi usturătoare și firmele înființate înainte de 16 iunie 2012, dacă nu au aceste analize de risc la securitatea fizică.

Potrivit statisticii de la Registrul Comerțului, consultate de CNIPMMR, la 31.05.2012 erau active din punct de vedere juridic 672.709 persoane juridice, care incepând cu 1 iulie 2018 trebuie să realizeze analiza de risc la securitate fizică. În continuare, obligațiile prevăzute de HG 301/2012 afectează și firmele înființate după 16 iunie 2012.

Liderii micilor patroni CNIPMMR se plâng că prețul mediul al acestor servicii ar fi de 3.000 de euro.

Organizația de patroni cere Guvernului să aborge HG nr. 301/2012 privind aprobarea normele metodologice de aplicare a Legii nr. 333/2003 privind paza obiectivelor, bunurilor, valorilor şi protecţia persoanelor, republicată, și implicit Instrucțiunea nr. 9/2013 a ministrului afecrilor interne privind elaborarea analizei de risc, având ca efect eliminarea obligativităţii realizării analizei de risc la securitate fizică, de către toți agentii economicii, aceştia având în continuarea obligaţia să asigure paza bunurilor şi valorilor deţinute, conform Legii nr. 333/2004.

Analizele de risc la securitatea fizică pot efectuate numai de evaluatori autorizați, care în general sunt foști angajați ai Ministerului de Interne, ai Ministerului Apărării sau ai altor instituții militare ieșiți la pensie. De altfel, obligația a fost introdusă în mandatul de vicepremier pe securitate națională al lui Gabriel Oprea (2012-2015), general în rezervă el însuși.

În anul 2017, în Registrul Național al Evaluatorilor de Risc la Securitate Fizică, erau doar 1.568 de astfel de evaluatori, potrivit Ministerului de Interne.

Costurile totale cu analiza de risc, pentru firmele din România, sunt estimate la jumătate de miliard de euro.

„Un astfel de impact, o jumătate de miliard de euro asupra mediului de afaceri, este imposibil de dus. Sunt antreprenori, cum sunt cei din turism de exemplu, care au zeci de puncte de lucru și fiecare costă câte 1.000 de euro, nu neapăarat 3.000 de euro. Din start, ai un cost uriaș pe firma ta. Un alt exemplu concret pentru cât de aberantă este această reglementare este cazul unui antreprenor care are un punc de lucru într-un mall. Legea nu face excepție, deși mall-ul are paza lui, te obligă și pe tine cu firmulița ta pe 2 metri pătrați acolo să mai faci încă o analiză de risc și să-ți asiguri paza și să o și plătești”, a declarat, miercuri, Florin Jianu, președintele CNIPMMR.

Evaluatori: Prețul mediu al analizei de risc este de 1.000 de lei

Președintele Asociației Naționale a Evaluatorilor de Risc la Securitatea Fizică, colonelul (r) Aurel Catrinoiu, îl contrazice pe Florin Jianu și spune că de fapt o analiză de risc costă în jurul a 1.000 de lei, fără implementarea măsurilor de securitate.

Ce mai spune evaluatorul Catronoiu, fost polițist IGPR:

Numarul de firme invocat, respectiv cele 672.000 existente la data de 31.05.2012, nu mai este de actualitate, intrucat multe dintre acestea s-au conformat prevederilor legale in mod voluntar, in special unitatile care aveau si obligatia implementarii cerintelor minimale (sectorul bancar, case de schimb si amanet, distributie carburanti, sali de jocuri si pariuri sportive, etc.) . Potrivit datelor IGPR, peste 70% din cele 77.000 entitati s-au conformat deja acestei obligatii, iar dintre celelalte entitati, procentul de conformare este de peste 60%.

Pretul mediu al acestor servicii invocat, respectiv 3000 euro, este total ireal, din informatiile publice existente pe SICAP (noul SEAP sistemul de achizitii publice) se poate observa ca Metrorex a oferit 19.000 ron pentru evaluarea a 53 de obiective, Aeroportul Otopeni - 30.000 lei pentru 2 aeroporturi. In celelate cazuri banci, asigurari, spitale, pretul mediu este sub 1000 lei/locatie.

Din datele publice existente pe pagina : https://www.politiaromana.ro/ro/structura-politiei-romane/unitati-centrale/directia-de-ordine-publica/serviciul-sisteme-de-securitate-private/registre-nationale, rezulta ca la acest moment sunt peste 2.000 de evaluatori.

De asemenea, dintre evaluatorii inscrisi in Registrul National (actualizat de IGPR), majoritatea provin din sectorul de servicii private de securitate (firme de sisteme de alarma si firme de paza) si nu din politie sau armată - aspectul poate fi clarificat prin solicitarea datelor de la autoritate.

Amenda contraventionala prevazuta de HG nr.301/2012 pentru nerealizarea analizei de risc este stabilita in cuantum de 10.000 - 20.000 lei, insa se poate achita 5.000 lei in 48 de ore, indiferent de cat aplica agentul constatator.

In consecinta, calcul costurilor totale de jumatate de miliard de euro este total gresit.

In incheiere trebuie sa precizez si faptul ca acest proces de managemant prezinta si anumite avantaje, unul ar fi ca poate optimiza costurilor beneficiarului prin ajustarea masurilor de securitate.

În concluzie, apreciem decizia conducerii Ministerului Afacerilor Interne privind intrarea in vigoare <in integrum> a HG nr.301/2012, intrucat piața serviciilor de securitate privată din Romania, înțelegand prin aceasta, atat beneficiarii și prestatorii, cat și autoritatea de aplicare a legii (Poliția), au nevoie de acest instrument.

Citește și: